*Par iepirkuma procedūras*

*“Tiesības noslēgt vispārīgo vienošanos par ēku un būvju remontdarbiem”*

*(ID Nr.RS/2022/77) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli par nolikumā ietvertajām prasībām.

*Vēstulē norādīts:*

*Nolikuma punktā 21.1. norādīts - Pretendentam ir jābūt pieredzei būvdarbu veikšanā ne vairāk kā  5 (piecos) iepriekšējos gados (kā arī periodā līdz piedāvājuma iesniegšanas brīdim) vismaz 3 (trīs) objektos, kuros ir veikti ēku izbūves, pārbūves, atjaunošanas vai remontdarbi, kuri ir pilnībā pabeigti un nodoti ekspluatācijā (vai pieņemti no Pasūtītāja puses – remontdarbu gadījumā), ar nosacījumu, ka katrā objektā ir veikti būvdarbi vismaz 150 000 EUR bez PVN apmērā un katrā objektā ir veikta vismaz divu iekšējo inženiertīklu izbūve vai pārbūve.*

*Lai paplašinātu pretendentu loku, lūdzam mainīt šo nolikuma punktu šādā redakcijā:*

*21.1. Pretendentam ir jābūt pieredzei būvdarbu veikšanā ne vairāk kā 5 (piecos) iepriekšējos gados (kā arī periodā līdz piedāvājuma iesniegšanas brīdim) vismaz 3 (trīs) objektos, kuros ir veikti ēku izbūves, pārbūves, atjaunošanas vai remontdarbi, kuri ir pilnībā pabeigti un nodoti ekspluatācijā (vai pieņemti no Pasūtītāja puses – remontdarbu gadījumā), ar nosacījumu, ka katrā objektā ir veikti būvdarbi vismaz 100 000 EUR bez PVN apmērā un katrā objektā ir veikta vismaz viena iekšējo inženiertīklu izbūve vai pārbūve.*

Atbilde: informējam, ka saskaņā ar nolikumu un Sabiedrisko pakalpojumu sniedzēju iepirkumu likuma 42.panta astoto daļu, pretendenti var pieprasīt papildus informāciju par iepirkuma procedūras dokumentos iekļautajām prasībām, taču iespējamais piegādātājs nelūdz skaidrojumu par iepirkuma procedūras dokumentiem, bet lūdz grozīt nolikuma prasības.

Norādām, ka Pasūtītājs šobrīd neplāno veikt grozījumus nolikumā.

Iepirkumu komisijas priekšsēdētāja Inta Novika